Ito Curata

Ito Mendoza Curata (2 November 1959 - 26 Mac 2020) ialah seorang pereka fesyen Filipina yang mengkhususkan diri dalam berkonsepkan gaun pengantin dan pakaian Filipina. Antara pelanggan terkenalnya ialah pelakon Hollywood Sharon Stone, bekas presiden Filipina Gloria Macapagal Arroyo, dan pelakon Filipina, Bea Alonzo. 

Kerjaya
Curata tinggal di San Francisco, Amerika Syarikat selama 26 tahun. Semasa di San Francisco, Curata menguruskan atelier sendiri dan merekabentuk busana untuk personaliti terkenal seperti pelakon Sharon Stone dan sosialit Helena Maria Schulz. Beliau merupakan pereka Filipina-Amerika pertama menarik perhatian Hollywood. Pada awal 2000-an, Curata pulang ke Filipina dan mereka bentuk busana untuk sosialit ternama Filipina. Bekas Presiden Gloria Macapagal Arroyo, dan pelakon dan penyanyi Filipina Bea Alonzo merupakan antara kliennya.

Di pameran fesyen Miss Universe Philippines pertama pada 2019, hasil karya Curata ialah antara yang dipamerkan. Curata juga menjadi juri dan mereka gaun untuk ratu cantik.

Kehidupan peribadi dan kematian
Curata meninggal dunia pada 26 Mac 2020 akibat pneumonia, komplikasi daripada jangkitan COVID-19. Beliau dan suaminya, Robert Miller dimasukkan ke hospital akibat gejala COVID-19. 

Curata mempunyai anak lelaki dengan Miller. 

 Rujukan 

Kategori:Kelahiran 1959
Kategori:Kematian 2020
Kategori:Pereka fesyen Filipina
Kategori:Roman Katolik Filipina
Kategori:Kematian akibat pandemik COVID-19